פרדיננד פון וריקט

פרדיננד פון וריקט (בפינית: Ferdinand von Wright;   19 במרץ 1822 – 31 ביולי 1906) היה צייר פיני שנודע בעיקר בזכות ציורי נופיו וציורי החיות שלו, במיוחד של ציפורים.Jukka Ervamaa. "Ferdinand Von Wright". Biografiskt lexikon för Finland.Anttonen, Erkki; Pennonen, Anne-Maria (2017). Veljekset von Wright: Taide, tiede ja elämä. Kansallisgalleria.

 ביוגרפיה 
פרדיננד פון וריקט נולד בכפר באזור קואופיו, פינלנד. אבותיו היו סוחרים סקוטים שהתיישבו בנארווה במהלך המאה ה-17. אביו הנריק מגנוס פון וריקט היה מייג'ור בדימוס שהיה הבעלים של האחוזה המשפחתית, בהמינלאחתי. הוא היה הצעיר מבין תשעה ילדים ששרדו וחונך בבית. שניים מאחיו הגדולים, מגנוס פון וריקט (1805–1868) ווילהלם פון וריקט (1810–1887), הפכו גם הם לציירים ומאיירים. בעקבותיהם, במהלך הזמן כשבילה בצייד ובחקירת הטבע הכין ספרי סקיצות.Jukka Ervamaa. "Magnus, Wilhelm ja Ferdinand". tunturisusiPeltola, Satu-Lotta (25 October 2017). "Mestarillisten lintumaalareiden tie taiteilijoiksi alkoi metsästyksestä – von Wrightin veljesten tuotanto on muutakin kuin siipiveikkoja". Yle.

הוא נסע לשוודיה בפעם הראשונה כשהיה בן חמש עשרה, וביקר במחוז בוהוסלן עם וילהלם, שעבד כמאייר עבור הזואולוג בנגט פרדריק פריז (1799–1839).Bengt Hildebrand. "Bengt F Fries". Svenskt biografiskt lexikon.
ממוזער|369x369 פיקסלים|קרב השכווים, 1886
בשנה שלאחר מכן הוא הלך בעצמו לעבוד אצל חוקר העופות השוודי, הרוזן נילס בונדה, שסבסד את הוצאת הספר רב-הכרכים Svenska Fåglar (סטוקהולם: 1828), עם איורים של מגנוס ווילהלם."Svenska fåglar efter naturen och på sten ritade af M. och W. von Wright". doria

לאחר מספר חודשים בפינלנד, הוא חזר לשוודיה, בשנת 1842, למד זמן קצר באקדמיה המלכותית השוודית לאמנויות יפות עם הפסל יוהאן ניקלס בייסטרום (1783–1848). האחים חזרו הביתה ב-1844, לאחר ששהו בשוודיה כמעט שש שנים. חמש שנים לאחר מכן, הוא נסע לטורקו, שם למד שיעורים נוספים מרוברט וילהלם אקמן (1808–1873).Ragnar Josephson. "Johan Niclas Byström". Svenskt biografiskt lexikon.

בשנת 1852, הוא ואחיו נסעו להלסינקי, שם הקים סטודיו והחל לצייר סצנות מפורטות יותר, ולא חיות בודדות. שש שנים לאחר מכן, הוא נסע לדרזדן, שם בילה חודשיים בלימודים עם צייר החיות הנודע יוהאן זיגוולד דאל (1827–1902).Johannes Siegvald Dahl, Norsk maler". Salmonsens konversationsleksikon לאחר מכן הם נסעו לאי השוודי אורוסט עם וילהלם, ונשארו שנה.Aimo Reitala. "Robert Wilhelm Ekman". Biografiskt lexikon för Finland.

בשנת 1863, הוא בנה בית ליד אחוזת משפחתו, שאותו כינה "לוגנט".Brief biography @ Lähteillä. הוא חי שם במשך עשרים השנים הבאות, ומדי פעם בילה עם אחיותיו בקואופיו. בתחילת שנות השבעים של המאה ה-19 הוא לקה בשבץ ולעיתים קרובות היה מרותק למיטה, אך המשיך לצייר ככל האפשר.

עבודתו הפכה למסחרית יותר ובשנת 1886 הוא הפיק את הציור הידוע ביותר שלו בשם "קרב השכווים".Brief biography @ the University of Jyväskylä website. בשנת 2006 הציור קיבל את המקום השלישי בהצבעה פומבית שאורגנה עבור "הציור הלאומי" של פינלנד, ובהצבעה דומה ב־2013 הוא שוב נבחר למקום השלישי בחשיבותו .Blencowe, Annette (5 February 2013). "Albert Edelfeltin Leikkiviä poikia rannalla äänestettiin Suomen merkittävimmäksi maalaukseksi"

הוא גם תרם מאמרים בכתבי עת שונים לאורניתולוגים. הוא קיבל קצבת אמנים ממלכתית. תלמידים רבים לשעבר הגיעו לבקר אותו, ובסוף שנות ה-90, צייר הציפורים מתי קרפנן (1873–1953) נשאר להיות תלמידו ועוזרו.

בריאות התדרדרה והוא נפטר ב-1906."Matti Karppanen". kuopio.fi. Archived from the original on May 12, 2009

 גלריה 

 קישורים חיצוניים 

 הערות שוליים 

קטגוריה:ציירים פינים
קטגוריה:ילידי 1822
קטגוריה:נפטרים ב-1963